[{"text_idx": "#000000", "text": "Inimo\u0303iguste keskus tootis koosto\u0308o\u0308s politseiga vaenu vastase kampaania"}, {"text_idx": "#000001", "text": "Inimo\u0303iguste keskus kutsub vaenuko\u0303ne juhtumitest endale teatama. Foto: kuvato\u0303mmis videost"}, {"text_idx": "#000002", "text": "Eesti Inimo\u0303iguste Keskus on koosto\u0308o\u0308s politseiga tootnud videoseeria, mis peaks o\u0303petama kodanikele, kuidas vaenujuhtumitest teada anda. Inimesi a\u0308rgitatakse lisaks politseile vo\u0303tma paralleelselt u\u0308hendust ka erinevate MTU\u0308dega. Vaenuko\u0303ne na\u0308itena tuuakse muuhulgas va\u0308lja ka poliitikute ko\u0303ned, mis va\u0308givallale u\u0308les ei kutsu, kuid justkui \"o\u0303hutavad\" seda."}, {"text_idx": "#000003", "text": "Neli videot peaksid vastama ku\u0308simustele, mis on vaenukuriteod ja -ko\u0303ne, kust saada ohvrina abi ning mida teha vaenukuriteo pealtna\u0308gijana. \"Need videojuhised aitavad inimestel vaenukuritegusid a\u0308ra tunda ja o\u0303petavad, kuidas sellistes olukordades ka\u0308ituda,\" u\u0308tles projektijuht Liina Rajaveer."}, {"text_idx": "#000006", "text": "\"Vaenukuriteod on kuriteod, mille ajendiks on inimese vanus, nahava\u0308rv, keel, usk, rahvus, puue, seksuaalne sa\u0308ttumus, sooline identiteet vo\u0303i pa\u0308ritolu,\" kirjeldab meesha\u0308a\u0308l."}, {"text_idx": "#000007", "text": "Videotes esitatakse vaenukuriteo eskaleerumise skeem \u2013 esmalt solvangud vo\u0303i alandused, siis aga vara rikkumine ja lo\u0303puks fu\u0308u\u0308siline va\u0308givald. \"Sellised kuriteod mo\u0303jutavad ohvreid alati va\u0308ga tugevalt, kuna ru\u0308nnatakse nende olemust,\" kirjeldatakse videos."}, {"text_idx": "#000008", "text": "Vo\u0303imalike ohvritena tuuakse va\u0308lja homoseksuaalsed inimesed vo\u0303i juudid. Viimase aja maailma su\u0308ndmustest on teada, et vara rikkumist, fu\u0308u\u0308silist va\u0308givalda, solvanguid ja alandusi ning muud sa\u0308a\u0308rast on USAs toime pannud vasakpoolsed Antifa/BLM ru\u0308u\u0308stajad, kelle sihtma\u0308rkideks on tihti valgenahalised, konservatiivsete vaadetega inimesed."}, {"text_idx": "#000009", "text": "Videos tuuakse vaenukuriteo pealtna\u0308gijatele ja ohvritele vo\u0303rdsete lahendustena va\u0308lja politsei vo\u0303i Inimo\u0303iguste Keskusega u\u0308hendust vo\u0303tmine."}, {"text_idx": "#000010", "text": "Ja\u0308rgmises videos \"Kust saab vaenukuriteo ohver abi?\" soovitatakse vajadusel u\u0308hendust vo\u0303tta ka na\u0308iteks Ohvriabi ja Eluliiniga. Samuti a\u0308rgitab video infot ku\u0308sima Eesti LGBT U\u0308hingult ja Pagulasabilt."}, {"text_idx": "#000011", "text": "Videos \"Mida teha, kui na\u0308ed pealt vaenukuritegu?\" jagatakse instruktsioone, kuidas pealtna\u0308gijad peaksid ka\u0308ituma."}, {"text_idx": "#000012", "text": "\"Homofoobiast, rassismist, ksenofoobiast, usulisest sallimatusest vo\u0303i muudest eelarvamustest ajendatud vahejuhtumeid leiab aset tihedamini, kui arvame. Mo\u0303ned neist juhtumitest on kuriteod \u2013 vaenukuriteod \u2013 ja tihtipeale toimuvad need ma\u0308rkamatult meie ko\u0303rval,\" o\u0303petatakse videos."}, {"text_idx": "#000013", "text": "Vaenukuriteo na\u0308itena tuuakse va\u0308lja islamiusuline naine, kellelt valgenahaline mees u\u0308ritab ra\u0308tti peast kiskuda. Tunnistajad peaksid tegema ko\u0303va ha\u0308a\u0308lt ja vo\u0303imalusel ru\u0308ndajat pildistama. \"Pu\u0308u\u0308a kokku koguda ka teiste pealtna\u0308gijate nimed ja telefoninumbrid, et saaksid need hiljem politseile anda,\" ko\u0303lab o\u0303petus. Samuti tuleb video kohaselt ohvrile toeks olla."}, {"text_idx": "#000014", "text": "Viimases videos \"Kuidas a\u0308ra tunda vaenuko\u0303net?\" teatatakse, et vaenuko\u0303ne on u\u0308hiskonnas va\u0308ga tavaliseks muutunud. \"Tihti aetakse see segi ka so\u0303navabadusega, kuid seda vabadust ei tohi kasutada teiste inimo\u0303iguste piiramiseks,\" ko\u0303lab videos."}, {"text_idx": "#000017", "text": "Katsed politseiga paralleelselt andmeid koguda"}, {"text_idx": "#000018", "text": "2017. aasta oktoobris tuli Inimo\u0303iguste Keskus va\u0308lja nn \"vaenust teavitamise mobiilirakendusega\" UNI-FORM, mille eesma\u0308rk oli vo\u0303imaldada inimestel va\u0308idetavast LGBT-inimeste vastu suunatud vaenust teada anda."}, {"text_idx": "#000019", "text": "Kirjelduse kohaselt laekusid ko\u0303ik a\u0308pi ja kodulehe kaudu esitatud raportid Eesti Inimo\u0303iguste Keskuse eksperdile, kes pidi tagama nende menetlemise privaatsuse. Juhul, kui raport oli esitatud koos isikuandmetega, vo\u0303ttis spetsialist raporti esitajaga u\u0308hendust ja no\u0303ustas teda. U\u0308htlasi jagas ta infot ja soovitusi, millal ja mil viisil tuleks po\u0308o\u0308rduda politsei poole."}, {"text_idx": "#000020", "text": "Raporteerija sai ma\u0308rkida raporteerides ka koheselt, kas soovib keskuse kaasabil po\u0308o\u0308rduda politsei poole. Eestis raportid otse politseile edasi ei la\u0308inud. Ko\u0303ik esitatud raportid edastati anonu\u0308u\u0308mseks muudetult andmebaasi, mis vo\u0303imaldas koguda infot olukorra kohta Eestis."}, {"text_idx": "#000021", "text": "SAPTK leidis toona, et tegu vo\u0303ib olla seaduserikkumisega, kuna pu\u0308sis kahtlus, et aplikatsiooni to\u0308o\u0308deldakse loata delikaatseid isikuandmeid. Keskus ise seaduserikkumist eitas."}, {"text_idx": "#000022", "text": "Tahaksid na\u0308ha rohkem sellised lugusid?\nToeta Objektiivi annetusega ja anna oma panus meie to\u0308o\u0308sse!"}, {"text_idx": "#000024", "text": "Toeta Objektiivi annetusega ja anna oma panus meie to\u0308o\u0308sse!"}, {"text_idx": "#000027", "text": "Karol Kallas: teadusmaailmas valitseb ideoloogilise kahepalgelisuse kriis"}, {"text_idx": "#000028", "text": "Neivelt: Eesti avalikkust on pangamaksu a\u0308raja\u0308tmisega lihtlabaselt lollitatud"}, {"text_idx": "#000030", "text": "Poola seim vo\u0303ttis vastu seaduse, mis keelab laste seksualiseerimise koolides"}, {"text_idx": "#000031", "text": "Vabariigi Valimiskomisjon: m-ha\u0308a\u0308letuse riskid vo\u0303ivad kahjustada valimiste salajasust, la\u0308bipaistvust ja usaldusva\u0308a\u0308rsust"}, {"text_idx": "#000032", "text": "Riigikogu lu\u0308kkas tagasi eelno\u0303u, mis oleks kaotanud valimistel e-ha\u0308a\u0308letamise"}, {"text_idx": "#000033", "text": "Europarlamendi saadik: SUV ostmiseks peaks olema tulevikus eriluba"}, {"text_idx": "#000040", "text": "Ta\u0308htsamate kajastustega kursis olemiseks liitu meie uudiskirjaga!"}, {"text_idx": "#000041", "text": "Objektiiv.ee on SAPTK uudiste- ja arvamusportaal, mis la\u0308htub eesma\u0308rgist kaitsta Eesti kultuurilist ja\u0308rjepidevust ja selle aluseks olevaid konservatiivseid va\u0308a\u0308rtusi. Vaata lisa siit"}, {"text_idx": "#000042", "text": "Portaali Objektiiv tegevus on vo\u0303imalik u\u0308ksnes ta\u0308nu eraisikute toetusele. Kui peate meie tegevust oluliseks ja vajalikuks, siis toetage meie pu\u0308u\u0308dlusi. Vaata lisa siit"}]